Várdomb  község Képviselőtestülete

Szám:9-10/2010.

J e g y z ők ö n y v

Készült: Várdomb község Képviselő-testülete 2010. november 3-án, a Községházán megtartott   Képviselő-testületi üléséről.

Az ülés kezdete: 18 óra 

Jelen vannak: Simon Csaba  polgármester

           Boros Tiborné, Csillag József,  Kovács Ferenc,  

          Vári József, Vadász Tibor  képviselőtestületi tagok.

Távolmaradását bejelentette: Kovács László,  képviselő  Nagy István Ujberek lakossági képviselő  

Tanácskozási joggal megjelent: Takaró Jánosné  körjegyző 

Iván Attiláné, Halbich Ildikó, Reinhardtné Solti Gyöngyi körjegyzőségi dolgozók,

Molnár Gézáné iskola igazgató helyettes.
Rács László Együtt Várdombért Egyesület  Elnöke
Holcz Mariann Német Nemzetiségi Önk. Elnöke.

Simon Csaba polgármester üdvözli a megjelenteket, megállapítja, hogy a   6 fő képviselőtestületi  tagból  a polgármesterrel együtt 7 fő jelen van, az ülés határozatképes, az ülést megnyitja.

Javaslatot  tett a napirend  tárgyalására a meghívóban  szereplő és az alábbiak szerint.

A Képviselők a javaslattal egyet értettek

N a p i r e n d :

N a p i r e n d i  pontjai:

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Simon Csaba polgármester

2./   Bizottságok megválasztása.

Előadó:Simon  Csaba polgármester

          Takaró Jánosné körjegyző

3./  A polgármester költségtérítésének megállapítása.

      Előadó:Ügyrendi Bizottság Elnöke

4./ Várdomb község szociális rendeletének megtárgyalása.

     Előadó: Takaró  Jánosné körjegyző  

5./  Bejelentések, kérdések

- Dél-Tolna Aqua ivóvízminőség javító Projekt ismertetése






Napirendek tárgyalása

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Simon Csaba polgármester

Simon Csaba polgármester szóban terjesztette a képviselők elé a két ülés között történt eseményeket.

Ismertette a Képviselőkkel, hogy milyen tárgyalásokat folytatott, milyen  döntésre előkészítendő események egyeztetésén vett részt, többek között az Aqua projekttel kapcsolatos pályázati önrész biztosításával kapcsolatban is. 
Az írásos anyagot a képviselők kézhez kapták. Előzetesen  a volt  kibővített pénzügyi bizottság és az alpolgármester részére tájékoztató hangzott el az Aqua projekt további feladatairól, és lépéseiről.
A vis maior pályázat hiánypótlása megtörtént. 

Az 1. napirendi pont kapcsán kérdés és hozzászólás nem hangzott el.

A polgármester javaslatára a képviselők 7 igen szavazással az alábbi határozatot hozták:






46/2010.(XI.3. / számú határozat

Várdomb Község Önkormányzata Képviselő-testülete  a polgármester jelentését a két ülés között hozott döntésekről, eseményekről elfogadta.

Határidő:azonnal

Felelős:Simon Csaba polgármester

2./   Bizottságok megválasztása.

Előadó:Simon  Csaba polgármester

          Takaró Jánosné körjegyző

A polgármester ismertette, hogy hatáskör átruházása céljából javasolná a humán bizottság létrehozását.

Takaró Jánosné ismertette a képviselőkkel, hogy kis településen, mivel a képviselők létszáma is csökkent, csak az Ügyrendi bizottság megválasztása kötelező. Javasolta a testületnek, hogy a humán bizottságnak szánt feladatkörrel bővítse ki az ügyrendi bizottság feladatkörét, és máris  megoldható a feladatellátás a bizottság részére, és nem kell ugyanazon tagoknak ülésezni külön-külön, hiszen a tagok ugyanazon személyek lennének a javaslat szerint-. 
A polgármester is és a képviselők is egyet értettek, és elfogadták a javaslatot, és a megválasztott ügyrendi bizottság feladatkörét bővítették a humán bizottságnak szánt feladatokkal.

A polgármester javaslatára a képviselők 7 igen szavazással ellenszavazat nélkül az alábbi határozatot hozták:

47/2010.(XI.3.) számú határozat

Várdomb község Önkormányzata képviselő-testülete az alakuló ülésen megválasztott Ügyrendi bizottság - Elnöke Boros Tiborné és tagjai  Csillag József  és Vadász Tibor – feladatkörét a melléklet szerinti humánbizottsági feladatkörrel kibővíti, és annak megfelelően bízza meg a feladatok ellátásával. A Bizottság neve: Ügyrendi és Humán  Bizottság melynek a Képviselő-testület  a megbízást  az SzmSz  szerinti  feladatkör ellátásra adja határozza el.
Határidő: folyamatos, és 2010. december 31.





Felelős:Simon Csaba polgármester







Takaró Jánosné körjegyző szmsz módosításáért

A polgármester javaslatára a Képviselő-testület megválasztja a Pénzügyi Bizottságot is.

A Pénzügyi és Gazdasági Bizottság egy választandó tagja, távol van, azonban nyilatkozattal vállalta a bizottsági tagságot. Kovács László  biz.tag hiányzott, így a bizottság elnökének megválasztása most nem történhetett meg, azt a következő bizottsági ülésen  megválasztják.
A polgármester javaslatára  a képviselők 7 igen szavazással, ellenszavazat nélkül az alábbi határozatot hozták : 
48/2010.(XI.3.) számú határozat

Várdomb község Önkormányzata képviselő-testülete alpolgármester javaslatával egyet értett és megválasztotta a Pénzügyi és Gazdasági  Bizottságot, melynek tagjai: Kovács László,  Csillag József  és Vári József képviselők. Feladatköre a jegyzőkönyv melléklete szerinti feladatokat tartalmazza.

Határidő: folyamatos, és 2010. december 31.






Felelős:Simon Csaba polgármester

3./  A polgármester költségtérítésének megállapítása.

      Előadó:Ügyrendi Bizottság Elnöke

A polgármester költségtérítésének megállapításáról szóló előterjesztést az Ügyrendi Bizottság elnöke tette meg. 

Ismertette, hogy a polgármester illetményénél a magas szorzót állapította meg a Képviselő-testület, most a bizottság javaslata, - mivel a polgármester az átalány megállapítását kérte-  az illetményének a 20 %-át állapítsa meg a testület.

A Képviselők kérdést és hozzá szólást nem tettek, a javaslattal egyet értettek:
A polgármester is  egyet értett a javaslattal, azért nem kérte kizárását a szavazásból, így a testület 7 igen szavazással, ellenszavazat nélkül az alábbi határozatot hozta:
49/2010.(XI.3.) számú határozat

Várdomb község Önkormányzata képviselő-testülete az Ügyrendi Bizottság elnökének előterjesztésével egyet ért, és a polgármester költségtérítési átalányát illetményének 20 %-ban,  összegszerűen  77.300.-Ft azaz hetvenhétezer-háromszáz forintban állapítja meg. A határozatról a Polgármestert,  Pénzügyi főelőadót, és a Magyar Államkincstár Hivatalát értesíteni kell. 

Határidő: azonnal






Felelős:Takaró Jánosné körjegyző

4./ Várdomb község szociális rendeletének megtárgyalása.

     Előadó: Takaró  Jánosné körjegyző  

A rendelet tervezet tárgyalását a testület egyet  értésével le vették a napirendről és a következő ülésen kívánják tárgyalni.

A polgármester javasolta, hogy hatáskör átruházással a szociális ügyeket az Ügyrendi és Humán Bizottság  tárgyalja és döntsön, ezért a rendeletet is előtte részletesen  tárgyalja meg a Bizottság, mielőtt a testület rendeletté nyilvánítja.

5./  Bejelentések, kérdések

- Dél-Tolna Aqua ivóvízminőség javító Projekt ismertetése






A polgármester ismertette a képviselőkkel a Dél-Tolna Aqua projekttel kapcsolatos feladatokat és döntések meghozatalát.

Dióhéjban a kiküldött anyag ismeretében az önerő biztosításáról volna szó.

Csillag József képviselő aki jelen volt az ülést megelőző tárgyaláson, lényegre törően elmondta, hogy nincs más lehetőség, vagy igennel szavazunk, vagy  elveszíti a többi település is a pályázati lehetőséget. Ha jól értelmeztem, ez már egy döntési folyamatnak a következő lépcsője, amit már eddig a Várdombi testület is minden alkalommal igennel támogatott.

Iván Attiláné  gazdálkodási főtanácsos hozzászólásában figyelmeztette a testületet a meglévő hitelekre, valamint arra, hogy nem biztos hogy több hitel felvételre képes lesz a jövőben az önkormányzat. 

A Körjegyző is felhívta a figyelmet arra, hogy az önerő biztosításánál ki kell derüljön a vállalásban, hogy hitel felvételével tudja csak az önkormányzat az önerőt biztosítani, mert más szabad felhasználású önereje nincs az önkormányzatnak. 

A Képviselők az elhangzottakat tudomásul vették a polgármester javaslatára 7 igen szavazással, ellenszavazat nélkül  az alábbi határozatot hozták

50/2010.(XI.3.) számú határozat

Várdomb község Önkormányzata képviselő-testülete a Környezet és Energia Operatív Program 1.3.0 kódszámú pályázati konstrukcióban benyújtandó ivóvízminőség-javító pályázatához a következő nyilatkozatot teszi:

1. A hálózatrekonstrukció mértéke nem haladja meg az elszámolható költségek 20 %-át.

2. Kötelezettséget vállal, hogy a pályázatban szereplő díjképzési elveket és díjszinteket alkalmazza a projekt megvalósítását követően.
3. A Dél-Tolna Aqua Ivóvízminőség-javító Projekt keretében megvalósuló 1.452.175.894.-Ft összegű beruházás 14.080.515.-Ft összegű saját forrását az Önkormányzat gördülő költségvetéséből biztosítja

A költség biztosításához hitel felvételét tervezi.

2011. évben 722.736.-Ft, 2012. évben 8.780.089.-Ft

2013 évben: 4.554.243.-Ft6, 2014. évben 23.447.-Ft, mindösszesen 14.080.515.-Ft összegű saját erő.

4. A támogatással létrejött létesítmények működtetésének fedezetét a fenntartó biztosítja.

Felelős: Simon Csaba polgármester

Határidő: azonnal és folyamatos a gördülő 

     költségvetéssel összhangban.

A polgármester ismertette a képviselőkkel, hogy a temetőnél ÁNTSZ ellenőrzés volt, és határidőre  elvégzendő feladatokat határozott meg az ellenőrzést végző szerv az Önkormányzat részére mint fenntartó részére.
Többek között a temető bekerítése. 

Erről beszélni kell, hogy tervezzük ezt megoldani.

Csillag József képviselő javasolta, hogy a Szurdikban kivágott fákat ne tüzeljék el, hanem az már esetleg kerítésoszlopnak is megfelelne.

Polgármester a fát javasolta a rászorulóknak kiosztani, segély helyett.

A temető bekerítését élő sövénnyel is meg lehetne oldani., az ellenőrzést végző szerv elfogadja.

Csillag József bejelentéssel él, mely szerint a településen a közterületen tárolnak roncs autókat, meg fát meg törmeléket. 

A temető korlátja el van vágva, életveszélyes lehet!

Simon Csaba polgármester bejelentéssel él a képviselők felé, mely szerint még az összeférhetetlenséget írásos dokumentummal nem tudja alátámasztani. Felmondását azonnal beadta, melyről másolatot csatol az anyag mellé. Minden lépést megtett, azonban a felmondási idő a szerződése értelmében 3 hónap. Kéri a testületet, engedélyezze a hátralévő időt a megszüntetés további lépéseinek  törvényes elvégzésére. A cégében már nem vezető tisztséget tölt be, hanem csak tagi viszonya van, erről ügyvédi nyilatkozatot csatol. És mellékleteként csatolt jegyzőkönyvet is csatolta, jelen jegyzőkönyv mellékleteként.
A körjegyző ismertette a testülettel a törvényben biztosított lehetőséget az összeférhetetlenség megszüntetésére. A mellékletekből látható, hogy a polgármester megtett minden lépést ahhoz, hogy az összeférhetetlenséget megszüntesse.

A Képviselő-testület a polgármester  bejelentését tudomásul vette, és  kérte, hogy mihelyt az összeférhetetlenségi állapot megszűnik jelentse a Képviselő-testületnek.

A Képviselő-testület 6 igen szavazással, 1 tartózkodással, ( polgármester tartózkodott)  az alábbi határozatot hozta:
51/2010.(XI.3.) számú határozat

Várdomb község Önkormányzata képviselő-testülete a  polgármester bejelentését tudomásul vette-.és az 1990. évi. LXV. törvény  33/A.§ 2.bek. b. pontja alapján hozzájárulását adta ahhoz, hogy a mellékelt nyilatkozatok alapján az összeférhetetlenség megszüntetésének további  jogi intézéséig és befejezéséig a polgármester  tisztségét zavartalanul ellássa. 
Határidő: azonnal






Felelős:Takaró Jánosné körjegyző

Csillag József  képviselő bejelentést tett, kutyával veszélyeztetés miatt. Kint vannak az utcán a kutyák, amelyek megtámadhatják a gyerekeket. Először felszólításra gondolok, majd később ha az nem vezet eredményre bírság   kiszabásával próbáljunk meg rendet tartani.
A körjegyző elmondja, hogy a kutyákkal rendszeresen foglalkozunk, sok kutyát ki is tesznek Várdomb területén, ami az  Önkormányzatnak tízezrekbe kerül, mire befogatjuk, és elaltatásra kerül.

Boros Tiborné az iskolai sportpálya bekerítését említi. Tavasszal már testületi ülésen ez elhangzott, bekerítéséről döntöttünk.

A bekerítés intézményvezető feladata, akkor is arról volt szó.
Csillag József képviselő nem ért egyet azzal, hogy a fiatalokat kizárjuk az egyetlen elfoglaltság használatából is. Felelős kinevezését javasolnám inkább.
Molnár Gézáné igazgató helyettes ismertet néhány olyan cselekményt ami miatt a bezárás látszik megoldásnak.( Pl. a távolugró gödörbe kerül az összetört sörös üveg, ami a tornaórákon nagyon veszélyes lehet.

A Képviselők részéről az hangzik el, hogy a rendőr néha arra járhatna, és mindjárt nagyobb rend uralkodna. 

Polgármester tájékoztatja a testületet, hogy a szelektív hulladékgyüjtő hely kialakításában mégsem sikerült a Képviselők által tett javaslat kiviteleztetése, csak újabb hely kialakításával, ami pedig pénzbe kerülne az Önkormányzatnak, így marad a régiben minden.

Vadász Tibor képviselő továbbra is fenntartja állásfoglalását, mely szerint a központban kellene elhelyezni, mert ott többen járnak, és jobban betöltené a hulladékgyűjtő a funkcióját. 

Polgármester ismerteti a Kis utcai vízelvezetési problémát, azonban megoldást erre csak a következő évben lát. 

Rács László kért szót, és ismertette, hogy a Kis utcában meg volt az árok, csak az építkezés során betemetődött, csak azt kell helyreállítani. 

Más bejelentés nem hangzott el, a  polgármester a testületi ülést  20 órakor bezárta.







Kmf.



Simon Csaba





Takaró Jánosné



polgármester





      körjegyző

